b'\n_START_ARTICLE_\nNatalija Brumen\n_START_SECTION_\n\xc5\xbdivljenje\n_START_PARAGRAPH_\nNatalija Brumen je obiskovala Osnovno \xc5\xa1ola Antona Toma\xc5\xbea Linharta med letoma 1982 in 1990 v Radovljici in kasneje Srednjo \xc5\xa1olo za gostinstvo in turizem na Bledu od leta 1990 do 1994 (smer tehnik stre\xc5\xbebe). Leta 1994 se je vpisala na Teolo\xc5\xa1ko fakulteto v Ljubljani in leta 2001 pridobila naziv univerzitetne diplomirane teologinje. Po kon\xc4\x8danem teolo\xc5\xa1kem \xc5\xa1tudiju je opravila andrago\xc5\xa1ko-pedago\xc5\xa1ko izobrazbo na Filozofski fakulteti leta 2004, strokovni izpit na podro\xc4\x8dju vzgoje in izobra\xc5\xbeevanja na Ministrstvu za \xc5\xa1olstvo in \xc5\xa1port leta 2007 in temeljna usposabljanja za U\xc5\xbdU, U\xc5\xbdU-MDM in U\xc5\xbdU- MK program na [[Andrago\xc5\xa1ki center v Ljubljani|Andrago\xc5\xa1kem centru v Ljubljani] leta 2004._NEWLINE_Od leta 2008 deluje kot samostojna svetovalka, izobra\xc5\xbeenka in umetni\xc5\xa1ka ustvarjalka na podro\xc4\x8dju vzgoje, izobra\xc5\xbeevanja, socialnih problematik in humanisti\xc4\x8dnih podro\xc4\x8djih. Vodi tudi delavnice v sodelovanju z Ljudskimi univerzami; Ljudska univerza Radovljica, kjer vodi trening komunikacije in socialnih ve\xc5\xa1\xc4\x8din, na Ljudski univerzi Jesenice \xc5\xbee leta pou\xc4\x8duje izbirni predmet za osnovno \xc5\xa1olo Etika in verstvo, na Ljudski univerzi Tr\xc5\xbei\xc4\x8d vodi program U\xc5\xbdU-MDM, ki pa ga izvaja tudi na Zavodu za prestajanje kazni zapora Dob preko Centra Ceneta \xc5\xa0tuparja. Po poklicu je teologinja in samostojna podjetnica za izobra\xc5\xbeevanje in svetovanje.\n_START_SECTION_\nUstvarjanje\n_START_PARAGRAPH_\nNatalija Brumen je za\xc4\x8dela aktivno ustvarjati med \xc5\xa1olanjem na Bledu in kasneje v Ljubljani. V tem \xc4\x8dasu je napisala roman in kar nekaj dramskih del, ki pa \xc5\xa1e \xc4\x8dakajo na svojo izdajo. Pisatelji\xc4\x8dina prva \xc5\xa1e neizdana drama, namenjena odraslim, ima naslov Zadnji angel in je bila uprizorjena leta 2001 na Teolo\xc5\xa1ki fakulteti. Re\xc5\xbeirala jo je sama, prav tako kot pravljico \xc5\xa0krat \xc5\xa0al-Amar, ki je bila izdana leta 2004 in prvi\xc4\x8d dramsko uprizorjena v Festivalni dvorani Bled leta 2004 in nato \xc5\xa1e v Linhartovi dvorani v Radovljici leta 2005.'